[**ДОГОВОР ЗА БАНКОВ КРЕДИТ**](http://www.bgstuff.net/formi-i-dokumenti/dogovori/3554-dogovor-za-bankov-kredit)

**ДОГОВОР ЗА БАНКОВ КРЕДИТ**

Днес, 16.05.2016 г., в гр. София се сключи настоящият договор

за банков кредит между:

1. ‘‘Подови покрития’’ ООД

с търговски адрес бул. Княз Александър Дондуков №19

представляван от Ангел Илиянов Петров и Валентин Валентинов Иванов

и наричани накратко КРЕДИТОПОЛУЧАТЕЛИ и

2. ‘’УниКредит Булбанк’’ АД

с търговски адрес пл. ″Света Неделя″ № 7 1000 София

представлявана от Петър Григоров Георгиев

и наричана накратко БАНКА.

**СТРАНИТЕ СЕ СПОРАЗУМЯХА ОТНОСНО СЛЕДНОТО:**

**I. ПРЕДМЕТ И СРОК НА ДОГОВОРА**

Чл. 1. БАНКАТА предоставя на КРЕДИТОПОЛУЧАТЕЛЯ (краткосрочен) кредит в размер 5000 (пет хиляди) лв (валута) за целите, дейностите и обектите, подробно описани в Приложение № 1 (Искане за предоставяне на кредит), съставляващо неразделна част от договора.

Чл. 2. Кредитът следва окончателно да бъде изплатен, заедно с лихвите по него, не по-късно от 16.05.2017 г.

**II. ПРЕДОСТАВЯНЕ НА КРЕДИТА**

Чл. 3. Кредитът се предоставя за целите, изложени в Искането за предоставяне на кредит. КРЕДИТОПОЛУЧАТЕЛЯТ гарантира, че данните, обявени в Искането за предоставяне на кредит, декларациите към него, представените счетоводни справки и отчети и бизнес план (съдържащ описание и оценка на проекта, проект за реализация на стоките и/или услугите, план за погасяване на кредита и услугите и данните са верни.

Чл. 4. Кредитът се предоставя след учредяването на всички обезпечения, конкретизирани по-долу в настоящия договор.

Чл. 5. Кредитът се предоставя на траншове в срокове и размери съгласно схемата по приложение № 2, съставляващо неразделна част от настоящия договор.

Чл. 6. Условие за всеки транш е да са учредени и съществуват обезпеченията, споменати в чл. 4 от настоящия договор, да продължават да са верни данните, споменати в чл. 3, и КРЕДИТОПОЛУЧАТЕЛЯТ да не е в нарушение на някое от задълженията си по договора.

Чл. 7. В случай че условията за получаване на първия транш не бъдат изпълнени до 16.08.2016 г., задължението на БАНКАТА да отпусне кредита отпада и договорът се счита прекратен.

Чл. 8. БАНКАТА открива на КРЕДИТОПОЛУЧАТЕЛЯ кредитна сметка № BGSA1AN33L100013371S20 и извършва предоставянето на кредита чрез превод на сумите по траншовете в тази сметка.

**III. ЗАДЪЛЖЕНИЯ НА БАНКАТА**

Чл. 9. БАНКАТА е длъжна:

9.1. да отпусне първия транш веднага след изпълнението от страна на КРЕДИТОПОЛУЧАТЕЛЯ на поставените условия по настоящия договор и да отпуска в срок всеки следващ транш (ако тези условия продължават да са налице);

9.2. да предоставя по искане на КРЕДИТОПОЛУЧАТЕЛЯ информация за изплатените и неизплатените части от кредита;

9.3. да приеме предсрочно плащане, в който случай лихва се дължи само за периода на реалното ползване на кредита;

9.4. да следи и управлява заложените при нея ценни книжа и други вземания, при наличие на такива, както и да съхранява предоставените в залог движими вещи.

**IV. ЗАДЪЛЖЕНИЯ НА КРЕДИТОПОЛУЧАТЕЛЯ**

Чл. 10. КРЕДИТОПОЛУЧАТЕЛЯТ е длъжен:

10.1. да ползва отпуснатия кредит само за целите и дейностите, предвидени в договора;

10.2. да застрахова придобитите с банков кредит имущества (машини, съоръжения, насаждения, животни, стоки и материали и др.) в срок до 31 дни от придобиването им за сума, равна на 5000 лв, за което да представи на БАНКАТА застрахователната полица;

10.3. да води редовна счетоводна отчетност за дейността си в съответствие с нормативните изисквания, която да предоставя при поискване на банковите контролни органи и да им оказва съдействие при извършваните от тях проверки за целевото използване на кредита, за наличието на съответна обезпеченост на същия, за условията на съхранение и качеството на стоките, за закупуването на които е ползван кредитът;

10.4. да издължава ползвания кредит и лихвите по него съгласно условията по договора, включително и предсрочно;

10.5. до издължаване на кредита да не прехвърля собствеността, да не учредява вещни права и да не обременява по какъвто и да е начин в полза на трети лица изграденото или придобитото с банков кредит имущество и вещите, и имотите, заложени или ипотекирани за обезпечаване вземането на банката с изключение на стоките, по отношение, на които е учреден залог на стоки в оборот;

10.6. да обезщети БАНКАТА за направените от нея разноски във връзка с отпускането на кредита, учредяването на обезпеченията, съхраняването и управлението на заложените вещи.

Чл. 11. КРЕДИТОПОЛУЧАТЕЛЯТ се задължава да уведомява БАНКАТА за всяка промяна в изложените пред нея в документите по чл. 3 от договора данни в срок от 31 дни от узнаването й.

**V. ЛИХВА. НЕУСТОЙКА. ТАКСА ЗА ОБСЛУЖВАНЕ**

Чл. 12. КРЕДИТОПОЛУЧАТЕЛЯТ ще издължава кредита съгласно погасителен план по приложение № 3 от договора.

Чл. 13. КРЕДИТОПОЛУЧАТЕЛЯТ дължи на БАНКАТА лихви за ползването на сумата по кредита в размер на основния лихвен процент, обявен от Българската народна банка, увеличен с 5 пункта. При неиздължаване на сума по кредита в срок БАНКАТА увеличава с 2,3 наказателни пункта договорената лихва по предходната алинея.

Чл. 14. За обслужване на кредита и за всички понесени разходи във връзка с отпускането му БАНКАТА има право на обезщетение в размер на 200 лв.

**VI. ПОГАСЯВАНЕ НА КРЕДИТА. ПРЕДПЛАЩАНЕ**

Чл. 15. Погасяването на кредита става чрез превод от страна на КРЕДИТОПОЛУЧАТЕЛЯ на суми по следната сметка: BG1008ASD00769JKLM4444 В 31 дневен срок от получаване на паричния превод по посочената сметка БАНКАТА издава на КРЕДИТОПОЛУЧАТЕЛЯ разписка. КРЕДИТОПОЛУЧАТЕЛЯТ има право да извършва предсрочни плащания и БАНКАТА няма правото да откаже да ги приеме, освен ако те са в размер под 1000 лв.

**VII. ОБЕЗПЕЧЕНИЕ НА КРЕДИТА**

Чл.16. За обезпечаване на кредита КРЕДИТОПОЛУЧАТЕЛЯТ учредява в полза на БАНКАТА залог върху: техниката, материалните блага Особените залози подлежат на вписване в Регистър при Министерството на правосъдието за сметка на КРЕДИТОПОЛУЧАТЕЛЯ.

За вещите, оставени за преработка, съхранение или търговска реализация у КРЕДИТОПОЛУЧАТЕЛЯ, се подписва Протокол за отговорно пазене.

Чл. 17. За обезпечаване на кредита КРЕДИТОПОЛУЧАТЕЛЯТ ще учреди в полза на БАНКАТА ипотека върху: превозните средства. Изповядването на ипотеката и вписването й в регистрите на съответната нотариална служба ще стане за сметка на КРЕДИТОПОЛУЧАТЕЛЯ.

Чл. 18. За обезпечаване на кредита КРЕДИТОПОЛУЧАТЕЛЯТ ще представи на БАНКАТА следните договори за поръчителство и банкови гаранции: Договор за лизинг

Чл. 19. КРЕДИТОПОЛУЧАТЕЛЯТ заявява, че са му известни разпорежданията на Наредба № 8 на Министерство на правосъдието, МИП и БНБ от 30.11.1988 г. за условията и реда за продажба на търг на сгради, машини или съоръжения, придобити с банков кредит (ДВ, бр. 93/1988 г.).

Чл. 20. Когато кредитът не бъде издължен в срок, БАНКАТА има право без съдебна намеса да продаде изцяло или частично заложената вещ и с получената сума да удовлетвори вземането си, като предаде остатъка на длъжника.

**VIII. ПРЕДСРОЧНА ИЗИСКУЕМОСТ НА КРЕДИТА**

Чл. 21. БАНКАТА може да иска предсрочно връщане на сумата по кредита, когато:

21.1. той не се ползва за целта, за която е предоставен;

21.2. КРЕДИТОПОЛУЧАТЕЛЯТ е дал неверни сведения;

21.3. обезпечението стане недостатъчно и след покана не бъде допълнено в срок;

21.4. КРЕДИТОПОЛУЧАТЕЛЯТ не връща други заеми към БАНКАТА поради сериозно влошаване на финансовото си състояние, след като БАНКАТА му е дала 1 година срок да се издължи по тях.

**IХ. ЗАКЛЮЧИТЕЛНИ КЛАУЗИ**

Чл. 22. БАНКАТА не може да разгласява, ако не е изрично упълномощена за това, или да ползва за лично облагодетелстване факти и обстоятелства, засягащи авоарите и операциите по сметката на ТИТУЛЯРА, узнати при изпълнение на настоящия договор. Сведение за наличностите и операциите по сметката могат да бъдат давани само на Българската народна банка при запазване на банковата тайна (за целите на междубанковия обмен на информаия за кредитоспособността на обслужваните лица) или по искане на съда при условията на чл. 47 от Закона за банките и кредитното дело.

Настоящият договор се състави в две еднообразни екземпляра у по един за всяка от договарящите страни, и се подписа от тях както следва:

БАНКА: .................... КРЕДИТОПОЛУЧАТЕЛ: .....................